ai4bharat/Pralekha huggingface dataset:
राष्ट्रपती कार्यालय
माजी राष्ट्रपती डॉ. सर्वपल्ली राधाकृष्णन यांच्या जयंतीनिमित्त राष्ट्रपतींकडून आदरांजली
नवी दिल्ली, 5 सप्टेंबर 2019
राष्ट्रपती रामनाथ कोविंद यांनी माजी राष्ट्रपती डॉ. सर्वपल्ली राधाकृष्णन यांच्या जयंतीनिमित्त राष्ट्रपती भवनात त्यांच्या छायाचित्राला पुष्पांजली अर्पण केली. राष्ट्रपती भवनातले अधिकारी आणि कर्मचाऱ्यांनीही राधाकृष्णन यांना आदरांजली वाहिली.
B.Gokhale/N.Chitale/P.Kor
(Visitor Counter : 43
आरोग्य आणि कुटुंब कल्याण मंत्रालय
भारताच्या एकत्रित कोविड-19 लसीकरणाने पार केला 201.99 कोटीचा टप्पा
12 ते 14 वयोगटातील मुलांना दिल्या पहिल्या लसीच्या 3.85 कोटी हून अधिक मात्रा
भारताची सध्याची उपचाराधीन रुग्ण संख्या 1,52,200
गेल्या 24 तासांत 20,279 नवीन रूग्णांची नोंद
रुग्ण बरे होण्याचा सध्याचा दर 98.45%
सध्याचा साप्ताहिक पॉझिटिव्हिटी दर 4.46%
आज सकाळी सात वाजता प्राप्त झालेल्या तात्पुरत्या अहवालानुसार, भारताची कोविड-19 लसीकरणाची व्याप्ती 201.99कोटीहून अधिक  पर्यंत पोहचली आहे. 2,66,54,283 सत्रांच्या माध्यमातून हे यश साध्य झाले.
12 ते 14 वयोगटातील मुलामुलींसाठी 16 मार्च 2022 पासून कोविड-19 विरोधी लसीकरण सुरू झाले. आतापर्यंत, 3.85 कोटी  हून अधिक पौगंडावस्थेतील मुलामुलींना कोविड-19 विरोधी लसीची पहिली मात्रा देण्यात आली आहे. त्याचप्रमाणे, 18 ते 59 वयोगटातील लोकांना कोविड-19 खबरदारीचा डोस देण्यास 10 एप्रिल 2022 रोजी सुरूवात झाली.
आज सकाळी 7 वाजता प्राप्त झालेल्या तात्पुरत्या अहवालानुसार आलेला एकत्रित आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
10410967
|
|
2nd Dose
|
|
10084718
|
|
Precaution Dose
|
|
6160189
|
|
FLWs
|
|
1st Dose
|
|
18429085
|
|
2nd Dose
|
|
17661221
|
|
Precaution Dose
|
|
11817251
|
|
Age Group 12-14 years
|
|
1st Dose
|
|
38507516
|
|
2nd Dose
|
|
27070983
|
|
Age Group 15-18 years
|
|
1st Dose
|
|
61010313
|
|
2nd Dose
|
|
50593892
|
|
Age Group 18-44 years
|
|
1st Dose
|
|
559206105
|
|
2nd Dose
|
|
507372522
|
|
Precaution Dose
|
|
13752015
|
|
Age Group 45-59 years
|
|
1st Dose
|
|
203622502
|
|
2nd Dose
|
|
194914585
|
|
Precaution Dose
|
|
9851244
|
|
Over 60 years
|
|
1st Dose
|
|
127399124
|
|
2nd Dose
|
|
121798333
|
|
Precaution Dose
|
|
30270888
|
|
Precaution Dose
|
|
7,18,51,587
|
|
Total
|
|
2,01,99,33,453
भारतात सध्या उपचार घेत असलेल्या रूग्णांची संख्या 1,52,200 इतकी असून अशा रूग्णांची संख्या देशातील एकूण पॉझिटिव्ह रूग्णांच्या 0.35% इतकी आहे.
परिणामी, भारताचा कोविडमधून रूग्ण बरे होण्याचा दर 98.45% इतका आहे. गेल्या 24 तासांत 98.45% रूग्ण बरे झाले असून बरे झालेल्या रूग्णांची एकत्रित संख्या  सध्या 4,32,10,522 इतकी आहे.
गेल्या 24 तासांत देशभरात 20,279 नवीन रूग्णांची नोंद झाली.
गेल्या 24 तासांत, एकूण 3,83,657 इतक्या कोविड-19 चाचण्या करण्यात आल्या असून भारतामध्ये आतापर्यंत 87.25 कोटी  पेक्षा जास्त चाचण्या करण्यात आल्या.
देशात साप्ताहिक पॉझिटिव्हिटी दर सध्या 4.46% इतका असून दैनंदिन पॉझिटिव्हिटी दर 5.29% नोंदवला गेला.
अल्पसंख्यांक मंत्रालय
कोरोना महामारीच्या काळात, देशात जनजागृती आणि प्रभावी संदेश देण्यात लघुचित्रपटांची भूमिका महत्वाची : मुख्तार अब्बास नक्वी
नवी दिल्लीत आयोजित ‘आंतरराष्ट्रीय कोरोना विषाणू लघुचित्रपट’ महोत्सवात मुख्तार अब्बास नक्वी यांचे भाषण
नवी दिल्ली, 14 डिसेंबर 2020
कोरोना महामारीच्या काळात, सरकार, समाज, चित्रपट आणि प्रसारमाध्यमे यांनी धैर्य, कटिबद्धता आणि सावधानतेने, जनजागृती करण्यात अत्यंत महत्वाची भूमिका पार पाडली, असे प्रतिपादन, केंद्रीय अल्पसंख्यक मंत्री मुख्तार अब्बास नक्वी यांनी केले. या काळात, जनजागृती करणाऱ्या आणि प्रभावी संदेश देणाऱ्या लघुपटांचे योगदान उल्लेखनीय ठरले, असेही नक्वी म्हणाले.
नवी दिल्लीत एनडीएमसी संमेलन केंद्रात आयोजित ‘आंतरराष्ट्रीय कोरोना विषाणू लघुपट महोत्सवा’त ते आज बोलत होते. कोरोनाची आव्हाने आणि त्यापासून बचावासाठी घ्यायची काळजी याबाबत लघुपटांच्या माध्यमातून अत्यंत परिणामकारकरित्या लोकांमध्ये संदेश दिले गेले, ज्यातून मोठी जनजागृती झाली, असे ते यावेळी म्हणाले.
यावेळी, केंद्रीय माहिती आणि प्रसारण मंत्री प्रकाश जावडेकर, चित्रपट क्षेत्रातील मान्यवर, विविध देशांचे राजदूत, पत्रकार, बुद्धीजीवी आणि इतर मान्यवर उपस्थित होते.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 19 एप्रिल 2022
|
|
- 186.72 cr vaccine doses have been administered so far under Nationwide Vaccination Drive
- India's Active caseload currently stands at 11,860
- Active cases stand at 0.03%
- Recovery Rate currently at 98.76%
- 928 recoveries in the last 24 hours increases Total Recoveries to
- 4,25,11,701
- 1,247 new cases recorded in the last 24 hours
- Daily positivity rate 
- Weekly Positivity Rate 
- 83.25 cr Total Tests conducted so far; 4,01,909 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
महिला आणि बालविकास मंत्रालय
गेली 75 वर्ष हक्कांची तर पुढली 75 वर्ष जबाबदारीची : केंद्रीय मंत्री स्मृती इराणी
नवी दिल्ली, 21 नोव्हेंबर 2021
केंद्रीय महिला आणि बालविकास मंत्री स्मृती इराणी यांनी एक व्टीट करून#childrenofnewindia संदेश दिला आहे.
"देशाच्या स्वातंत्र्याची 75 वर्षांची गौरवशाली वाटचाल साजरी करण्यासाठी पंतप्रधान नरेंद्र मोदी यांच्या नेतृत्वाखाली भारत ''स्वातंत्र्याचा अमृत महोत्सव” साजरा करत आहे. आगेकूच करताना , आगामी 75 वर्षात सर्व क्षेत्रात आघाडी घेणाऱ्या नव्या भारताचे, बलशाली भारताचे स्वप्न पाहूया. येत्या 75 वर्षांत आजच्या मुलांचे आणि उद्याच्या नागरिकांचे योगदानही मोलाची भूमिका बजावेल; चला मुलांना #ChildrenOfNewIndia त्यांच्या राष्ट्रासाठी प्रतिज्ञा घेण्यास प्रोत्साहित करूया.
चला, पुढल्या 75 वर्षांसाठीच्या कामाला सुरुवात करूया. देशसेवेशी आपले ध्येय जोडूया आणि करोडो भारतीयांच्या जीवनात सकारात्मक बदल घडवूया."
G.Chippalkatti/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
आरोग्य आणि कुटुंब कल्याण मंत्रालय
कोविड-19 अद्ययावत माहिती
नवी दिल्ली, 1 जुलै 2022
देशव्यापी लसीकरण मोहिमेंतर्गत आतापर्यत लसीच्या197.74 कोटी मात्रा देण्यात आल्या आहेत.
देशात उपचाराधीन रुग्णांची संख्या सध्या 1,07,189 आहे.
उपचाराधीन रुग्णांचे प्रमाण 0.25%
रुग्ण बरे होण्याचा सध्याचा दर 98.55%
गेल्या 24 तासात 14,413 रुग्ण बरे झाल्यामुळे आतापर्यंत बरे झालेल्या रुग्णांची संख्या 4,28,36,906 वर पोहोचली.
गेल्या 24 तासात 17,070 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यत एकूण 86.28 कोटी चाचण्या करण्यात आल्या. गेल्या 24 तासात 5,02,150 चाचण्या करण्यात आल्या.S.Kane/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
रेल्वे मंत्रालय
केंद्रीय रेल्वे आणि वाणिज्य व उद्योग मंत्री पियुष गोयल यांच्या हस्ते फूलबागान मेट्रो स्टेशनचे उद्घाटन
पूर्व-पश्चिम मेट्रो सेवेचा फूलबागान पर्यंत विस्तार
नवी दिल्ली, 4 ऑक्टोबर 2020
केंद्रीय रेल्वे तसेच वाणिज्य आणि उद्योग मंत्री पियुष गोयल यांच्या हस्ते, आज कोलकात्याच्या पूर्व-पश्चिम मेट्रोवरील फूलबागान मेट्रो स्टेशनचे उद्घाटन झाले. व्हिडीओ लिंकच्या माध्यमातून, त्यांनी फूलबागान रेल्वे स्थानकाकडे जाणाऱ्या रेल्वेगाडीला हिरवा झेंडा दाखवला. यावेळी बोलतांना गोयल यांनी, कोविडच्या काळात, फूलबागान स्थानक बांधून पूर्ण करणाऱ्या सर्व चमूचे अभिनंदन केले. साल्ट लेक स्टेडियम ते फूलबागान हा 1.665 किलोमीटर लांबीचा पट्टा या भागातील प्रवाशांसाठी सोयीस्कर ठरणार आहे. ही इथल्या नागरिकांना दुर्गापुजेची भेट असल्याचे सांगत, मेट्रो ते कोलकात्याच्या नागरिकांसाठी सर्वात सुरक्षित, स्वच्छ आणि जलद वाहतुकीचे साधन आहे, असे गोयल म्हणाले.
जर राज्य सरकारने जमीन उपलब्ध करुन दिली आणि या मार्गातील अतिक्रमणे हटवली तर कोणताही रेल्वे प्रकल्प पूर्ण करण्यात निधीची कमतरता भासू दिली जाणार नाही, असे आश्वासन त्यांनी दिले.
पर्यावरण राज्यमंत्री आणि पश्चिम बंगालचे खासदार बाबुल सुप्रियो यांनी फूलबागान सारखे आधुनिक आणि सुंदर स्थानक नियोजित वेळेआधीच बांधून पूर्ण केल्याबद्दल सर्व चमूचे उद्घाटन केले. या स्थानकामुळे सेल्दा स्थानकावरून जा ये करणे प्रवाशांना सोयीचे होईल, अशी आशा त्यांनी व्यक्त केली.
यावेळी महिला आणि बालकल्याण मंत्री, देबश्री चौधरी देखील उपस्थित होत्या.
या रेल्वेमार्गाची लांबी 16.5 किलोमीटर असून प्रकल्पासाठीचा एकूण खर्च 8574.98 कोटी रुपये इतका आहे. हा रेल्वेमार्ग, हुगळी नदीच्या पश्चिम किनाऱ्यावरील हावडा आणि पूर्व किनाऱ्यावरील साल्ट लेक शहराला जोडणार आहे.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
दूरसंचार आणि माहिती तंत्रज्ञान मंत्रालय
21 डिसेंबर रोजी 50 वी विभागीय डाक अदालत
पणजी, 8 डिसेंबर 2021
पोस्टमास्तर जनरल कार्यालय, पणजी यांच्याकडून 21 डिसेंबर रोजी 50 व्या विभागीय डाक अदालतीचे आयोजन करण्यात आले आहे. पोस्टमास्तर जनरल, पणजी यांच्या कार्यालयात दुपारी 12.00 वाजता डाक अदालत पार पडेल.
गोवा परिक्षेत्रातील टपाल सेवेसंबंधीच्या तक्रारी, ज्यांचा सहा आठवड्यानंतरही निपटारा झाला नाही, त्यांची या डाक अदालतीमध्ये दखल घेण्यात येईल. पत्र, स्पीड पोस्ट, काऊंटरवरील सेवा, बचत बँक आणि मनी ऑर्डरचे प्रदान न होणे यासंबंधी तक्रारी विचारात घेतल्या जातील. तक्रारदाराने अर्ज करताना मूळ अर्जाचा तपशील देणे आवश्यक आहे. इच्छुक ग्राहकांनी आपल्या तक्रारींची दुसरी प्रत रमेश प्रभू, सचिव डाक अदालत आणि सहाय्यक संचालक, टपाल सेवा, पोस्टमास्तर जनरल कार्यालय, पणजी 403001 यांच्या नावे 10 डिसेंबरपूर्वी पाठवण्याचे आवाहन टपाल खात्याने केले आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
पंतप्रधान कार्यालय
पंतप्रधान सुरत जिल्ह्यातल्या हजिराला उद्या भेट देणार
नवी दिल्ली, 18 जानेवारी 2019
पंतप्रधान नरेंद्र मोदी सुरत जिल्ह्यातल्या हजिराला उद्या भेट देणार आहेत.
हजिरा इथे पंतप्रधान एल अँड टी आर्मोड सिस्टम कॉम्प्लेक्सला भेट देतील आणि कॉम्प्लेक्स राष्ट्रार्पण करणाऱ्या पट्टिकेचे अनावरण करतील. नवसारी इथे निराली कर्करोग रुग्णालयाचे भूमीपूजनही पंतप्रधान करतील. अत्याधुनिक निराली कर्क रुग्णालय हे नवसारीमधले पहिले एकीकृत कर्करोग रुग्णालय असेल. दक्षिण गुजरात आणि आसपासच्या परिसरातल्या कर्करुग्णांना या सुविधेचा लाभ होईल.
पंतप्रधान सध्या गुजरातच्या तीन दिवसांच्या दौऱ्यावर असून, उद्या त्यांचा हा दौरा समाप्त होईल.
दौऱ्याच्या पहिल्या दिवशी पंतप्रधानांनी गांधीनगर इथे व्हायब्रंट गुजरात जागतिक व्यापार प्रदर्शनाचे उद्घाटन केले. अहमदाबाद इथे सरदार वल्लभभाई पटेल वैद्यकीय विज्ञान आणि संशोधन संस्थेचे आणि अहमदाबाद शॉपिंग फेस्टीवलचे पंतप्रधानांनी उद्घाटन केले. पंतप्रधानांनी आज गांधीनगरमधल्या महात्मा मंदीर प्रदर्शन केंद्रात व्हायब्रंट गुजरात शिखर परिषद 2019चे उद्घाटन केले.
N.Sapre/N. Chitale/D. Rane
(Visitor Counter : 42
सांस्कृतिक मंत्रालय
पंतप्रधान नरेंद्र मोदी, त्यांचा अतुलनीय प्रवास आणि दृष्टीकोन यांच्यापासून प्रेरित चित्रप्रदर्शनाचे उद्घाटन
नवी दिल्ली, 28 ऑक्टोबर 2022
केंद्रीय सांस्कृतिक, पर्यटन आणि ईशान्य क्षेत्र विकास मंत्री जी. किशन रेड्डी यांच्या हस्ते आज नवी दिल्लीतील नॅशनल गॅलरी ऑफ मॉडर्न आर्ट येथे ख्यातनाम चित्रकार अकबर साहेब यांच्या चित्रप्रदर्शनाचे उद्घाटन झाले. अकबर साहेबांची कला अद्वितीय म्हणावी लागेल कारण या प्रदर्शनातील सर्व पंचावन्न कलाकृती पंतप्रधान नरेंद्र मोदी, त्यांचा अतुलनीय प्रवास आणि त्यांच्या दृष्टीकोनापासून प्रेरित आहेत. राजीव मेनन यांनी रचना केलेले हे प्रदर्शन 28 ऑक्टोबर ते 3 नोव्हेंबर 2022 पर्यंत सर्वांसाठी खुले आहे.
पंतप्रधान नरेंद्र मोदी यांचा गुजरात ते जागतिक नेता होण्यापर्यंतचा प्रवास अकबर साहेबांनी आपल्या चित्रांमधून दाखवला आहे. या चित्रांमध्ये वस्तु आणि सेवा करासारख्या महत्वाच्या धोरणात्मक निर्णयांबरोबरच नोटबंदी आणि सर्जिकल स्ट्राइकचे रेखाटन करण्यात आले आहे, असे रेड्डी यांनी सांगितले. नरेंद्र मोदी यांच्यासमोरची आव्हाने आणि पंतप्रधान म्हणून त्यांनी प्राप्त केलेले यश या चित्रांमधून दिसून येते, असेही ते म्हणाले. ही चित्रे महत्त्वाची आहेत कारण ती जगभरात नरेंद्र मोदी यांचा प्रभाव दाखवतात.
या प्रदर्शनातील चित्रांनी देशभरातील प्रत्येक भारतीयाच्या भावना प्रदर्शीत करण्याचे काम केले आहे. केंद्र सरकारने घेतलेल्या पुढाकारातून देशातील प्रत्येक सकारात्मक कामाचा उगम झाला आहे आणि असे प्रत्येक काम सर्वसामान्य माणसाच्या आकांक्षा आणि राष्ट्राच्या प्रगतीशी थेट जोडलेले आहे. आपल्या अद्वितीय चित्रांमधून भारतीयांना त्यांच्या स्वप्नांचा पाठपुरावा करण्यास प्रोत्साहन आणि प्रेरणा देणे, हा चित्रकार अकबर साहेबांचा एकमेव हेतू आहे.
सकारात्मक कामासाठी जनसमुदायाला एकत्र करणे तसेच स्वच्छ भारत, डिजिटल इंडिया, मुद्रा योजना, जीवनाचा एक भाग म्हणून योगविद्येचा स्वीकार, खेड्यांचे विद्युतीकरण आणि गरीबांसाठी एलपीजी जोडणी अशा कार्यक्रमांचे सकारात्मक परिणाम यांचे चित्रण, अकबर साहेबांच्या चित्रांमध्ये दिसून येते. मेक इन इंडिया या महत्त्वाकांक्षी प्रकल्पामुळे अर्थव्यवस्थेचे पुनरुज्जीवन तसेच पर्यटनाच्या वाढीच्या माध्यमातून देशाच्या सांस्कृतिक वारशाला मिळणारी जगन्मान्यता, याचे चित्रणही या चित्रांमध्ये दिसून येते.
S.Kane/M.Pange/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
पंतप्रधान कार्यालय
पंतप्रधानांनी सामाईक केले देशभरात "हर घर तिरंगा" अभियानाचा उत्साह दर्शवणारे क्षण
पंतप्रधान नरेंद्र मोदी यांनी देशभरात "हर घर तिरंगा" अभियानाविषयी उत्साह दर्शवणारे उपक्रम ट्वीटरवरून सामाईक केले आहेत.
पंतप्रधानांनी ट्विट केले की:
हे एक अतिशय विशेष असे अभिवादन आहे ज्याने #HarGharTiranga चळवळ समृद्ध केली आहे.
उंच भरारी घेणारा तिरंगा! #HarGharTiranga
तिरंगा ध्वज त्याच्या गुणधर्मानुसार, सर्व लोकांना एकत्र आणतो. #HarGharTiranga
मी या महिलांना त्यांच्या उत्साहासाठी आणि देशभक्तीच्या भावनेसाठी सलाम करतो. #HarGharTiranga
गुजरातचे प्रसिद्ध सरदार सरोवर धरण #HarGharTiranga चळवळीला चालना देते.
जय हिंद! #HarGharTiranga
स्वातंत्र्याचा अमृत महोत्सव आणि #HarGharTiranga ने अनिवासी भारतीयांचे भाव विश्व सुद्धा काबीज केले आहे ! दुबईतील हे दृश्य आनंददायी आहे.
भारताची युवा शक्ती #HarGharTiranga मध्ये आघाडीवर असणे हे एक चांगले लक्षण आहे.
भारताला समृद्ध सागरी वारसा आहे, ज्याने राष्ट्रीय प्रगतीत मोठे योगदान दिले आहे. @Deendayal_Port ने
#HarGharTiranga चळवळीला पाठिंबा देण्याचा प्रयत्न प्रशंसनीय आहे.
उल्लेखनीय! #HarGharTiranga
शिक्षण मंत्रालय
नॅशनल बुक ट्रस्टने कोविड-19 बाबत मनो-सामाजिक परिणामांबद्दल समुदायाच्या आकलनाचे मूल्यांकन करण्यासाठी ऑनलाइन प्रश्नावली केली जाहीर
नवी दिल्ली, 2 एप्रिल 2020
मानव संसाधन विकास मंत्रालयाच्या अंतर्गत पुस्तक प्रकाशन आणि पुस्तक संवर्धन करणारी नॅशनल बुक ट्रस्ट ही एक राष्ट्रीय संस्था आहे. कोविड-१९ चा समाजमनावर मनो-सामाजिक दृष्ट्या काय परिणाम झाला आहे, हे पाहण्यासाठी आणि या साथीच्या आजाराच्या मनो – सामाजिक परिणामांबद्दल समुदायाच्या समजुतींचे मूल्यांकन करण्यासाठी करोना अभ्यास मालिकेअंतर्गत सात पुस्तिका तयार करण्याचे काम सुरू झाले आहे.
एनबीटीच्या अभ्यास गटात तज्ज्ञ नामवंत मानसशास्त्रज्ञ आणि समुपदेशकांचा समावेश आहे. या गटाने कोविड-19 चे मनो-सामाजिक परिणाम आणि त्यावर मात करण्याबाबत आणि लॉकडाउन संदर्भात परिणामांचे मूल्यांकन करणारी हिंदी आणि इंग्रजी भाषेत सात टप्प्यांची प्रश्नावली तयार केली आहे.
या सात टप्प्यांमध्ये 1. पालक, माता आणि स्त्रिया, 2. लहान मुले, पौगंडावस्था आणि युवक, 3. नोकरदार, व्यावसायिक, स्वयं रोजगारित आणि कामगार, 4. विशेष गट, 5. कोविड – 19 बाधित कुटुंब, 6. वैद्यकीय आणि अत्यावश्यक सेवा पुरविणारे, 7. ज्येष्ठ नागरिक  यांचा समावेश आहे.
ही प्रश्नावली सार्वजिक स्वरूपात वितरित करण्याचा उद्देश म्हणजे लॉकडाऊन कालावधीत समुदायाचा यात सहभाग राहील आणि एकमेकांच्या भावना जाणून सुसंस्कृत वातावरण तयार करण्यासाठी हे अनुकूल राहील.
ऑनलाइन प्रश्नावलीमध्ये भाग घेण्यासाठी आणि अभ्यास सर्वांना उपयुक्त ठरविण्यासाठी आपल्या भावना आणि अनुभव एकमेकांपर्यंत पोचविण्यासाठी वाचकांना आणि सामान्य नागरिकांना प्रोत्साहन दिले जात आहे.
करोना बाधित कुटुंबांनी देखील यात सहभागी व्हावे आणि त्यांचा प्रतिसाद द्यावा, यासाठी प्रोत्साहित केले जात आहे.
प्रश्नावली मिळविण्यासाठी पुढील लिंक दिली आहे
https://nbtindia.gov.in/home__92__on-line-questionnaire-for-nbt-study.nbt.
एनबीटी अभ्यास गटामध्ये डॉ. जीतेंद्र नागपाल, डॉ. हर्षिता, स्क्वा. लिडर  मीना अरोरा, ले. कर्नल. तरूण उप्पल, श्रीमती रेखा चौहान, श्रीमती सोनी सिंधू आणि श्रीमती अपराजिता दीक्षित यांचा समावेश आहे. हा गट परिस्थितीशी सामना करण्यासाठी पद्धती आणि व्यावहारिक टिपण्णी विकसित करेल. ज्यायोगे, संशोधन, व्हर्च्युअल मुलाखती आणि नमुना अभ्यासाद्वारे विविध विभागांवरील सहज, सोपे आणि वाचनीय साहित्य वाचण्यास मदत होणार आहे.
G.Chippalkatti/S.Shaikh/P.Kor
(Visitor Counter : 71
अंतराळ विभाग
दिशादर्शक उपग्रह आयआरएनएसएस-1आयचे यशस्वी प्रक्षेपण
नवी दिल्ली, 12 एप्रिल 2018
श्रीहरीकोटा इथल्या सतीश धवन अवकाश संशोधन केंद्रावरुन आज इस्रोने आयआरएनएसएस-1आय या दिशादर्शक उपग्रहाचे यशस्वी प्रक्षेपण केले. आज पहाटे 4 वाजून 4 मिनिटांनी 425 किलो वजनाचा हा उपग्रह पीएसएलव्ही-सी4एल या प्रक्षेपकाच्या सहाय्याने अंतराळात प्रक्षेपित केला.
आतापर्यंत पीएसएलव्हीने 52 भारतीय आणि 237 परदेशी उपग्रहांचे यशस्वी प्रक्षेपण केले आहे.
NS/SM/PK
(Visitor Counter : 117
अर्थ मंत्रालय
कर्ज देणारे अनधिकृत डिजिटल मंच/मोबाईल ॲप्स विरुध्द आरबीआयचा सावधानतेचा इशारा
जलद व विना अडचण कर्जे मिळण्याची वचने देणा-या, अनधिकृत डिजिटल मंचांना/मोबाईल ॲप्सना, व्यक्ती/छोटे उट्योग वाढत्या प्रमाणावर बळी पडत असल्याचे रिपोर्ट येत आहेत. ह्या रिपोर्टस मध्ये, कर्जदरांकडून अत्याधिक व्याज दर व छुपे आकार मागण्यात येत असून, कर्ज वसुलीसाठी अस्वीकार्य व दडपशाहीच्या रीती अनुसरण्यात येत असल्याचे, आणि कर्जदारांच्या मोबाईल फोन्सवरील डेटा मिळविण्यासाठी कराराचा गैरवापर केला जात असल्याचेही संदर्भ मिळत आहेत.
आरबीआयकड़े पंजीकृत केल्या गेलेल्या बँका, अबँकीय वित्तीय कंपन्या  आणि संबंधित राज्यांच्या कर्ज देण्याबाबतच्या अधिनियमासारख्या वैधानिक तरतुदी खाली राज्य सरकार कडून विनियमित केल्या गेलेल्या इतर संस्था कर्ज देण्याच्या कायदेशीर कार्यकृती करु शकतात. जनतेला येथे सावधानतेचा इशारा देण्यात येत आहे, की त्यांनी अशा बेकायदेशीर कार्यकृतींना बळी पडू नये आणि ऑनलाईन/मोबाईल ॲप्स द्वारा कर्जे देऊ करणा-या कंपन्या/संस्थांचा खरेपणा/पूर्वेतिहास पडताळून पहावा, ह्याशिवाय, ग्राहकांनी त्यांच्या केवायसी कागदपत्रांच्या प्रती अज्ञात व्यक्ती, सत्यांकन न केलेल्या अनधिकृत ॲप्स बरोबर कधीही शेअर करु नयेत आणि असे ॲप्स/ ॲप्सशी संबंधित बँक खात्यांची माहिती, संबधित कायदा अंमलबजावणी एजन्सीजना कळवावी किंवा ऑनलाईन तक्रार दाखल करण्यासाठी सचेत पोर्टलचा  उपयोग करावा.
रिझर्व्ह बँकेने मॅडेट दिले आहे की, बँका व एनबीएफसींच्या वतीने वापरण्यात येणा-या डिजिटल कर्जदायी प्लॅटफॉर्म्स नी, त्यांच्या ग्राहकांना बँक बँकांची किंवा एनबीएफसीर्ची नावे सुरुवातीलाच सांगावीत. रिझर्व्ह बँकेकडे पंजीकृत केलेल्या एनबीएफसीची नावे व पत्ते येथे ऍक्सेस केले जाऊ शकतात. आणि आरबीआय कडून विनियमित करण्यात आलेल्या संस्थांच्या विरुध्दच्या तक्रारी दाखल करण्यासाठीचे पोर्टल, https://cms.rbi.org.in मार्फत ऍक्सेस केले जाऊ शकते
M.Chopade/RBI/P.Kor
पंतप्रधान कार्यालय
सौदी अरेबियामध्ये मेक्काजवळ बस अपघातात मरण पावलेल्यांप्रति पंतप्रधानांकडून शोक व्यक्त
नवी दिल्ली, 17 ऑक्टोबर 2019
पंतप्रधान नरेंद्र मोदी यांनी सौदी अरेबियामध्ये मेक्काजवळ बस अपघातात मृत्युमुखी पडलेल्यांप्रति दु:ख व्यक्त केले आहे.
पंतप्रधान म्हणाले की, ‘सौदी अरेबियात मेक्काजवळ बस अपघात झाल्याच्या वृत्ताने दु:ख झाले. या अपघातात मृत्युमुखी पडलेल्यांच्या कुटुंबियांप्रति शोकसंवेदना. जखमींना लवकर बरे वाटो यासाठी प्रार्थना.’
Narendra Modi✔@narendramodi
Anguished by the news of a bus crash near Mecca in Saudi Arabia. Condolences to the families of those who lost their lives. Praying for a quick recovery of the injured.
16.5K
8:58 AM - Oct 17, 2019
Twitter Ads info and privacy
2,830 people are talking about this
B.Gokhale/S.Kane/D.Rane
(Visitor Counter : 49
रस्ते वाहतूक आणि महामार्ग मंत्रालय
फास्टॅगद्वारे दैनिक पथकर संकलन हे कोविड महामारीच्या दुसर्या लाटेपुर्वीच्या विक्रमी स्तरावर
देशातील बहुतांश राज्यांत लॉकडाऊन शिथिल झाल्याने आणि महामार्गांवरील वाहतुकीत वाढ झाल्याने फास्टॅगमार्फत पथकर संकलन कोविड महामारीच्या दुसर्या लाटेपुर्वी असलेल्या विक्रमी स्तरावर पोहोचले आहे. फास्टॅगच्या माध्यमातून देशभरातील पथकर संकलन 01 जुलै 2021 रोजी झालेल्या 63.09 लाख रुपयांच्या व्यवहारांसह 103.54 कोटी रुपयांपर्यंत पोहोचले आहे. फास्टॅगच्या माध्यमातून इलेक्ट्रॉनिक पथकर संकलन देशभरात 780 सक्रिय पथकर नाक्यांवर कार्यान्वित आहे.
जून 2021 मध्ये पथकर संकलन वाढून 2,576.28 कोटी रुपये झाले असून ते मे 2021 मध्ये जमा झालेल्या 2,125.16 कोटी रुपये पथकर संकलनापेक्षा सुमारे 21 टक्क्यांनी अधिक आहे.सुमारे 3.48 कोटी वापरकर्त्यांसह, देशभरात फास्टॅग वापर सुमारे 96 टक्के आहे आणि बर्याच पथकर नाक्यांवर फास्टॅगच्या माध्यमातून 99% प्रवेश आहे. एका अंदाजानुसार, फास्टॅगमुळे इंधनावर वर्षाकाठी सुमारे 20,000 कोटी रुपयांची बचत होईल, त्यामुळे परकीय चलनाची बचत होऊन पर्यावरण समतोल राखण्यासही मदत होईल.
महामार्ग वापरकर्त्यांद्वारे, फास्टॅगच्या वापरात सतत वाढ आणि स्वीकारार्हतेमुळे राष्ट्रीय महामार्गांवरील पथकर नाक्यांवरील वाहनांचा प्रतीक्षा वेळ कमी झाला आहे.
महिला आणि बालविकास मंत्रालय
देशभरात राष्ट्रीय पोषण महिना उपक्रम सुरू
नवी दिल्ली, 4 सप्टेंबर 2018
‘राष्ट्रीय पोषण महिना’ हा उपक्रम सध्या देशभरात राबवला जात असून सर्व सहकारी मंत्रालयांनी या उपक्रमाला सर्वतोपरी सहाय्य करावे, असे आवाहन महिला आणि बालविकास मंत्री मनेका संजय गांधी यांनी केले आहे. पोषण अभियानांतर्गत केंद्र सरकारतर्फे सप्टेंबर 2018 हा महिना ‘राष्ट्रीय पोषण महिना’ म्हणून साजरा केला जात आहे.
देशातील बालकांमधील कुपोषणाची समस्या दूर करण्याबरोबर सर्व स्तरातील, वयोगटातील नागरिक स्वस्थ रहावे, या दृष्टीने लोकप्रतिनिधींनी आपापल्या क्षेत्रात जनजागृतीपर उपक्रम राबवावेत, असे आवाहनही मनेका गांधी यांनी केले.
सक्षम आणि निरोगी देशाची उभारणी करणे हा या कार्यक्रमाचा मुख्य उद्देश आहे. 2020 सालापर्यंत हा उद्देश साध्य करण्यासाठी देशातील सर्व 36 राज्ये/केंद्रशासित प्रदेश आणि 718 जिल्ह्यांमध्ये टप्प्याटप्प्याने विविध उपक्रम राबविले जात आहेत. या मोहिमेला जन आंदोलनाचे स्वरुप मिळावे, अशी अपेक्षा त्यांनी व्यक्त केली.
B.Gokhale/M.Pange/P.Kor
(Visitor Counter : 115
उपराष्ट्रपती कार्यालय
उपराष्ट्रपतींनी केले देशव्यापी जलसंधारण मोहिमेचे आवाहन
भारताचे उपराष्ट्रपती एम. वेंकैया नायडू यांनी आज देशव्यापी पाणीबचत मोहिमेचे आवाहन केले आणि प्रत्येक नागरीकाला पाण्याचा प्रत्येक थेंब वाचवत जलयोद्धा बनण्याचा आग्रह केला. या सध्याच्या काळात या समस्येचे गांभीर्य आता प्रत्येकालाच उमगले पाहिजे त्यानुसार त्वरीत पाणी वाचवण्यासाठी शक्य ते प्रत्येकानेच अवलंबणे आवश्यक आहे, अन्यथा भविष्यात जगाला गंभीर पाणी तुटवड्याला सामोरे जावे लागेल, असे ते म्हणाले.
न्यूज 18 व हार्पिकतर्फे आयोजित केलेल्या मिशन पाणीच्या ‘जल प्रतिज्ञा दिवस’ कार्यक्रमात दूरस्थ पद्धतीने बोलताना उपराष्ट्रपतींनी मुख्य जलसमस्येवर एकत्रित काम करण्याची गरज असल्याचे प्रतिपादन केले. न्यूज 18 व हार्पिकने योग्य दिशेने पाउल उचलल्याचे सांगत उपराष्ट्रपतींनी त्यांची पाठ थोपटली. ‘जल प्रतिज्ञा दिवस’ याच्या आयोजनाबद्दलही उपराष्ट्रपतींनी त्यांचे कौतुक केले.
“पृथ्वीवर फक्त 3% गोडे पाणी उपलब्ध आहे त्यापैकी 0.5% पेयजल आहे. भारताची लोकसंख्या ही जगाच्या एकूण लोकसंख्येच्या 18% एवढी आहे मात्र जगातील पाणीसाठ्यांपैकी फक्त 4% पाणीसाठे भारतात आहेत”, असे उपराष्ट्रपतींनी नमूद केले.
सध्या साधारण 2.2 अब्ज लोकांना सुरक्षित राखलेले पेयजल मिळत नाही तर साधारण 4.2 अब्ज किंवा जगाच्या एकूण लोकसंख्येच्या 55% लोकसंख्या सध्याच्या काळात शौचालयाविना जीवन जगते, असे संयुक्त राष्ट्रसंघाच्या अहवालाचा उल्लेख करत उपराष्ट्रपतींनी सांगितले.
जलतुटवड्याचा स्त्रिया व मुलांवर विपरीत परिणाम होतो याकडे उपराष्ट्रपतीं लक्ष वेधले. “दररोज लांबून पाणी आणणाऱ्या स्त्रिया दैनंदिन 200 दशलक्ष तास खर्च करतात. आपल्या मातांबरोबर हे ओझे अंगावर वागवत जगभरातील बालकेही प्रत्येक दिवसाचे 200 दशलक्ष तास वाया घालवतात.”
“भारतातील पाणीसमस्याही चिंताकारक आहे आणि आपण त्यावर ‘चलता है’ अशी आत्ममग्न भूमिका घेउन चालणार नाही.”, असे मत उपराष्ट्रपतींनी भारतातील पाणीटंचाईवर चिंता व्यक्त करताना मांडले. ही परिस्थिती पालटून टाकण्यासाठी आपल्याला अनेक प्रतिज्ञा पाळाव्या लागतील असे नायडू म्हणाले. प्रत्येक तळे, प्रत्येक नदी, प्रत्येक झरा आणि निर्झर यांना प्लॅस्टीक बॅगा, डिटर्जंट्स, मानवी मलमूत्र, कचरा आणि औद्योगिक टाकावू पाणी यापासून वाचवण्यासाठी प्रतिज्ञा करण्याचे आवाहन नायडूंनी केले.
जलप्रदुषण, भूजल दूषित होणे टाळण्यासाठी तसेच घरगुती व औद्योगिक सांडपाण्यावर योग्य त्या प्रक्रिया करण्यासाठी, शाश्वत उपाययोजना करण्याचा सल्ला त्यांनी दिला. “पाण्याचा शेतीसाठी सुयोग्य वापर करण्यासाठी ठिबक सिंचन वा स्प्रिंकलर्स व्यवस्था यांना मोठया प्रमाणावर प्रोत्साहन दिले पाहिजे” असेही त्यांनी सांगितले.
नुकतेच आपण पाणीबचतीसाठी जनआंदोलन उभे करण्याचे आवाहन केले असे सांगत उपराष्ट्रपतींनी सरकार पाणीबचतीसाठी योग्य ती पावले उचलत आहे असे सांगितले. “नमामि गंगे, प्रधानमंत्री कृषी सिंचन योजना, अटल भूजल योजना, जल जीवन मिशन आणि जलशक्ती अभियान यासारख्या योजना कौतुकास्पद आहेत” असे ते म्हणाले.
जलसाठ्यांच्या एकात्मिक नियोजनाला प्रेरणा मिळावी म्हणून तसेच जलसंधारणाला चालना, पाणी रिचार्ज करणे, पाण्याचा पुनर्वापर आणि पाणीसुरक्षेची हमी देण्यासाठी जलशक्ती मंत्रालयाची स्थापना झाल्याबद्दलही त्यांनी आनंद व्यक्त केला.
पाणी धोरणाबद्दल त्यांनी मेघालयाची तर ‘हर घर जल’ चे उद्दीष्ट साध्य केल्याबद्दल गोवा राज्याची प्रशंसा केली.
‘पानी अँथेम ’ च्या संगीताबदद्ल त्यांनी ए आर रेहमान तर त्या गानाच्या रचनेबद्दल गीतकार प्रसून जोशी यांची प्रशंसा केली.
M.Chopade/V.Sahajrao/P.Kor